Diari Oficial de la Generalitat Valenciana


Sumari del DOGV 1860, del 11-09-1992 (1992/825883)

RESOLUCIÓ de 31 d'agost de 1992, de la Conselleria de Sanitat i Consum, per la qual convoca el Curs de Diplomat en Sanitat.
---------------------------------------------------------------------------------------------------------------------------

### Dades del document

Número de DOGV
:   1860

Data del DOGV
:   11-09-1992

Secció del DOGV
:   ALTRES DISPOSICIONS

Número del document
:   1992/825883


Data del document
:   31-08-1992

Organisme emissor
:   Conselleria de Sanitat i Consum

Tipus de document
:   Resolució

Resolució de 31 d'agost de 1992, de la Conselleria de Sanitat i Consum, per la qual convoca el Curs de Diplomat en Sanitat.  
Es convoca la realització del curs de diplomat en sanitat, que se celebrarà a l'Institut Valencià d'Estudis en Salut Pública (IVESP). Aquest curs es concep, en la seua nova convocatòria, com un curs bàsic de salut pública orientat als problemes relacionats amb l'atenció primària, i té com a objectiu fonamental que el professional d'atenció primària analitze i pondere la influència mútua entre els problemes de salut pública i els problemes de salut individuals.  
BASES  
1. Es convoquen 35 places, que es cobriran per concurs de mèrits, segons el barem de selecció que figura en l'annex I, si el nombre de sol·licituds depassa les 35 places convocades.  
2. El curs s'adreça a titulats universitaris mitjans i superiors, preferentment a aquells que tinguen o hagen tingut contacte amb la pràctica en atenció primària. Es requisit indispensable per a la realització del curs posseir, en el moment d'acabar el termini de presentació d'instàncies, alguna de les titulacions esmentades.  
3. Els metges residents de medicina familiar i comunitària que hagen obtingut l'especialitat durant 1990 i 1991 i hagen cursat la seua formació sanitària completa en centres sanitaris de la Comunitat Valenciana seran admesos al curs sense ocupar-hi una plaça. Hauran de sol·licitar individualment la seua inclusió en el curs en els termes considerats en aquesta resolució.  
4. Les sol·licituds per a prendre part en el curs caldrà adreçar-les a la Direcció de l'Institut Valencià d'Estudis en Salut Pública, i es presentaran en la secretaria d'aquest centre, C/ Juan de Garay, 21, 46402 València, dins del termini de quinze dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
La instància caldrà fer-la segons el model de l'annex II d'aquesta resolució, i presentar-la junt amb la valoració dels mèrits per part del sol·licitant (annex III), el currículum personal detallat, i els documents acreditatius dels mèrits al·legats. Quan s'hi aporten fotocòpies, caldrà que siguen legalitzades o compulsades.  
5. La selecció dels aspirants es farà segons el barem de mèrits que figura com a annex I d'aquesta convocatòria, i serà duta a terme per un tribunal. Constituiran aquest tribunal el Director de l'Institut Valencià d'Estudis en Salut Pública, que el presidirà, quatre representants del professorat que hi impartirà les matèries, un dels quals serà de l'IVESP, i un administratiu, amb veu però sense vot, que serà secretari del curs. Tots els membres titulars tindran suplents.  
Els membres del tribunal percebran les indemnitzacions per assistència corresponents. El tribunal s'inclou en la categoria la, d'acord amb el que estableix l'Ordre de 17 de febrer de 1986, que desplega el Decret 200/1985.  
6. En acabar el termini de presentació d'instàncies, el tribunal aprovarà, en el termini de 20 dies hàbils, les llistes provisionals de persones admeses i excloses. Aquestes llistes s'exposaran al tauler d'anuncis de l?Institut Valencià d'Estudis en Salut Pública.  
En aquestes llistes constaran el nom i els cognoms dels aspirants i la puntuació obtinguda segons el barem.  
Les persones interessades podran, en el termini de deu dies naturals comptadors des de l?endemà de l?exposició de les llistes provisionals, presentar reclamació davant el Director de l?Institut Valencià d'Estudis en Salut Pública.  
Quan haja transcorregut el termini de presentació de reclamacions i aquestes hagen estat estimades o desestimades, s'exposaran les llistes definitives de les persones admeses al mateix lloc qn s'hagen exposat les llistes provisionals.  
7. Les persones seleccionades formalitzaran la seua inscripció a la Secretaria de l?Institut Valencià d'Estudis en Salut Pública dins dels quinze dies següents a la publicació de la llista definitiva, pagant-hi prèviament l?import de la matrícula.  
8. La data de començament del curs s'anunciarà com a mínim amb deu dies d'anticipació als taulers d'anuncis de l?Institut Valencià d'Estudis en Salut Pública.  
9. El curs de diplomats en sanitat comprén el següent programa:  
- Introducció: salut, salut pública, serveis sanitaris, determinants de salut.  
- Mètodes quantitatius: bioestadística bàsica, epidemiologia bàsica.  
- Mètodes qualitatius: sociologia, investigació qualitativa, mètodes de consens.  
- Sistemes d'informació sanitària.  
- Provisió i finançament de serveis sanitaris.  
- Principals problemes de salut i grups de població específics més vulnerables.  
- Promoció de la salut i educació per a la salut.  
- Planificació, programació i avaluació sanitària.  
- Ambits d'actuació de la salut pública.  
- Formació continuada en salut pública.  
Aquest programa es desenvoluparà en 200 hores de classe teòrico-pràctiques.  
10. Les classes es faran el dilluns i el dimecres per la vesprada.  
11. Els alumnes matriculats (llevat dels admesos d'acord amb la base 3) restaran obligats a assistir a les classes teòriques i pràctiques. Un nombre de faltes superior al 20% produirà la pèrdua de tots els drets de l'alumne, inclòs l?import de la matrícula.  
12. En acabat el curs es realitzarà, en convocatòria única, un examen que inclourà una prova teòrica i una altra pràctica, el contingut de les quals serà determinat per un tribunal designat a aquest efecte.  
Aquest tribunal qualificador serà constituït pel Director de l?Institut Valencià d'Estudis en Salut Pública, que el presidirà, un representant de l?Escola Nacional de Sanitat, tres representants del professorat del curs, un dels quals serà de l?IVESP, i un administratiu, amb veu però sense vot, que serà secretari del curs.  
Aquest tribunal serà, com l'anterior, de la categoria. En tots els casos els membres titulars del tribunal tindran suplents.  
13. Les persones interessades podran interposar, contra aquesta convocatòria i les seues bases, recurs de reposició en el termini d'un mes comptador des de l?endemà de la seua publicació en el Diari Oficial de la Generalitat Valenciana, davant la Conselleria de Sanitat i Consum, com a tràmit previ a la presentació, si escau, del recurs contenciós administratiu.  
València, 31 d'agost de 1992. - El Conseller de Sanitat i Consum: Joaquín Colomer Sala.  
ANNEX I  
Barem de selecció del curs de diplomat en sanitat  
1. Mèrits acadèmies  
1.1 Expedient acadèmic: es valorarà la nota mitjana de l?expedient, segons la següent escala:  
- aprovat: 1 punt   
- notable: 2 punts .  
- excel·lent: 3 punts   
- matrícula d'honor: 4 punts  
Aquesta nota mitja s'obtindrà dividint la suma total dels punts obtinguts d'acord amb l?escala pel nombre total de qualificacions de l?expedient. Per a l?obtenció de la nota mitjana no es tindran en compte les qualificacions obtingudes en les assignatures de religió, educació física, formació de l?esperit nacional, moral professional i ensenyaments de la llar.  
1.2 Altres mèrits acadèmics:  
a) Per a titulats superiors:  
- grau de llicenciatura.- 0,5 punts   
- grau de llicenciatura amb excel·lent: 1 punt   
- doctorat: 1,5 punts   
- doctorat amb excel·lent o cum laude: 2 punts   
- premi extraordinari de doctorat: 2,5 punts  
b) Per a titulats mitjans:  
- premi extraordinari de fi de carrera: 2 punts  
La valoració dels mèrits d'aquest apartat (1.2) serà excloent, és a dir, sols es comptarà el mèrit de major puntuació.  
2. Activitats professionals   
Per serveis prestats en jornada laboral completa en l'àrea d'atenció primària o de salut pública: 1 punt per cada any complet, fins a un màxim de 10 punts.  
3. Cursos de salut pública o d'atenció primària, reconeguts per centres oficials 0,1 punts per cada crèdit (10 hores), fins a un màxim de 3 punts.  
4. Publicacions sobre atenció primària o salut pública   
- comunicacions a congressos: 0,1 punts   
- ponències a congressos: 0,2 punts  
- publicacions en revistes nacionals: 0,3 punts   
- publicacions en llibres o monografies: 0,4 punts   
- publicacions en revistes internacionals: 0,5 punts  
Fins a un màxim de 3 punts.  
5. Docència en atenció primària o salut pública, en centres reconeguts oficialment  
Per cada 10 hores de docència, 0,1 punts, fins a un màxim d?1 punt.  
6. Altres mèrits en salut pública: beques, participació oficial en projectes d'investigació, etc., seran valorats pel tribunal, fins a un màxim d?1 punt.  
ANNEX II  
Instància de sol·licitud per al curs de diplomat en sanitat  
..., amb DNI ... nascut a ..., amb titulació d ..., domiciliat a ... carrer ..., CP ..., telèfon ...  
EXPOSE que desitge participar en el curs de diplomat en sanitat que es farà a l'IVESP durant aquest any acadèmic i accepte totes les bases de la resolució de la Conselleria de Sanitat i Consum que el convoca.  
SOL.LICITE ser admès per a realitzar el curs indicat, segons la modalitat de (marqueu amb una creu la vostra elecció):  
Concurs de mèrits.  
Metges residents (MIR) de medicina familiar i comunitària que hagen obtingut l?especialitat en els anys 1990 i 1991, havent cursat la seua formació completa en centres sanitaris de la Comunitat Valenciana (base 3).  
... 1 ... d ... de 199 2 (Firma de qui fa la sol·licitud)  
DIRECCIO DE L'INSTITUT VALENCIA D'ESTUDIS EN SALUT PUBLICA  
Barem de selecció  
Nom   
 Autoavaluació Comprovació  
1. Mèrits acadèmics  
1.1 Expedient acadèmic (es valorarà la mitjana de l'expedient)  
 - Aprovat: 1 punt  
 - Notable: 2 punts  
 - Excel·lent: 3 punts  
 - Matrícula d'honor: 4 punts  
 Mitjana de l'expedient   
1.2 Altres mèrits acadèmics  
1.2 a) Per a titulats superiors  
 - Llicenciatura: 0,5 punts   
 - Llicenciatura amb excel·lent: 1 punt   
 - Doctorat: 1,5 punts   
 - Doctorat amb excel·lent o cum laude: 2 punts   
 - Premi extraordinari de doctorat: 2,5 punts   
1.2 b) Per a titulats mitjos:  
 - Premi extraordinari fi de carrera: 2 punts   
La valoració dels mèrits d'aquest apartat (1.2) serà excloent, i es  
computarà únicament el mèrit de major puntuació.  
2. Activitats professionals: per serveis prestats en jornada laboral  
completa, en l'àrea d'atenció primària o salut pública: 1 punt per  
any complet, fins a un màxim de 10 punts.   
3. Cursos de salut pública o atenció primària reconeguts per  
centres oficials: 0,1 punt per cada crèdit (10 hores) fins a un  
màxim de 3 punts.   
4. Publicacions d'atenció primària o salut pública.  
 - Comunicacions a congressos 0,1 punts   
 - Ponències a congressos 0,2 punts   
 - Publicacions en revistes nacionals, 0,3 punts   
 - Publicacions en llibres o monografies, 0,4 punts   
 - Publicacions en revistes internacionals 0,5 punts   
Fins a un màxim de 3 punts. Total   
5. Docència en atenció primària o salut pública, en centres  
reconeguts oficialment.  
 - Per cada 10 hores de docència: 0,1 punt, fins a un  
 màxim d'l punt.   
6. Altres mèrits en salut pública. beques, participació oficial en  
projectes d'investigació, etc.  
Els valorarà el tribunal, fins a un màxim d'l punt